

**Атом энергиясы саласында жеке кәсіпкерлік саласындағы субъектілердің тексеру парағының нысанын бекіту туралы**

***Күшін жойған***

Қазақстан Республикасы Атом энергиясы агенттігі төрағасының 2012 жылғы 14 қарашадағы № 23-пр және Қазақстан Республикасы Экономикалық даму және сауда министрінің 2012 жылғы 20 қарашадағы № 310 Бірлескен бұйрығы. Қазақстан Республикасының Әділет министрлігінде 2012 жылы 24 желтоқсанда № 8216 тіркелді. Күші жойылды - Қазақстан Республикасы Энергетика министрінің 2015 жылғы 5 тамыздағы № 513 және Қазақстан Республикасы Ұлттық экономика министрінің 2015 жылғы 14 тамыздағы № 608 бірлескен бұйрығымен

      Ескерту. Күші жойылды - ҚР Энергетика министрінің 05.08.2015 № 513 және ҚР Ұлттық экономика министрінің 14.08.2015 № 608 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бірлескен бұйрығымен.

      «Атом энергиясын пайдалану туралы» Қазақстан Республикасының 1997 жылғы 14 сәуірдегі Заңы 8-бабының 11-тармағына және «Қазақстан Республикасындағы мемлекеттік бақылау және қадағалау туралы» Қазақстан Республикасының 2011 жылғы 6 қаңтардағы Заңы 13-бабының 3-тармағына сәйкес **БҰЙЫРАМЫЗ**:  
      1. Қоса беріліп отырған атом энергиясы саласында жеке кәсіпкерлік саласындағы субъектілердің тексеру парағының нысаны бекітілсін.  
      2. Қазақстан Республикасы Атом энергиясы агенттігінің Қауіпсіздік жөніндегі инспекторат-департаменті (А.А. Ким):  
      1) осы бұйрықтың Қазақстан Республикасының Әділет министрлігінде мемлекеттік тіркелуін;  
      2) осы бұйрықтың Қазақстан Республикасының Әділет министрлігінде мемлекеттік тіркелуінен кейін күнтізбелік он күн ішінде ресми түрде жариялануға жіберілуін;  
      3) осы бұйрықты Қазақстан Республикасы Атом энергиясы агенттігінің ресми интернет-ресурсында жариялауды қамтамасыз етсін.  
      3. «Атом энергиясы саласында жеке кәсіпкерлік саласындағы субъектілердің тексеру парағының нысанын бекіту туралы» (Нормативтік құқықтық актілерді мемлекеттік тіркеу тізілімінде № 7246 болып тіркелген, 2011 жылғы 27 қазанда № 517 (26909) «Егемен Қазақстан» газетінде жарияланған) Қазақстан Республикасы Индустрия және жаңа технологиялар министрі міндетін атқарушының 2011 жылғы 15 қыркүйектегі № 323 және Қазақстан Республикасы Экономикалық даму сауда министрі міндетін атқарушының 2011 жылғы 16 қыркүйектегі № 311 бірлескен бұйрығының күші жойылды деп танылсын.  
      4. Осы бұйрықтың орындалуын бақылау Қазақстан Республикасы Атом энергиясы агенттігінің Қауіпсіздік жөніндегі инспекторат-департаментінің директоры А.А. Кимге жүктелсін.  
      5. Осы бұйрық алғаш ресми жарияланған күнінен бастап қолданысқа енгізіледі.

*Қазақстан Республикасы                         Қазақстан Республикасы*  
*Атом энергиясы агенттігінің                    Экономикалық даму*  
*төрағасы                                       және сауда министрі*

*\_\_\_\_\_\_\_\_\_\_\_\_\_\_ Т. Жантикин                     \_\_\_\_\_\_\_\_\_\_\_\_ Е. Досаев*

Қазақстан Республикасы   
Атом энергиясы агенттігі  
төрағасының        
2012 жылғы 14 қарашадағы  
№ 23-пр           
Қазақстан Республикасы   
Экономикалық даму және   
сауда министрінің     
2012 жылғы 20 қарашадағы  
№ 310            
бірлескен бұйрығымен   
бекітілген

Нысан

**Атом энергиясы саласында жеке кәсіпкерлік саласындағы**  
**субъектілердің тексеру парағы**

Органның атауы:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Тексеруді тағайындау туралы акті:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Тексерілетін субъектінің атауы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Ұйымның мекенжайы:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Р/с  № | Талаптар | Сәйкестігі | | Ескерту |
| ия | жоқ |
| 1. | Атом энергиясын пайдалану саласындағы лицензияланатын қызмет түрлеріне қойылатын біліктілік талаптарына сәйкестігі |  |  | «Атом энергиясын пайдалану саласындағы лицензияланатын қызмет түрлеріне қойылатын біліктілік талаптарын бекіту туралы» Қазақстан Республикасы Үкіметінің 2008 жылғы 19 наурыздағы № 270 қаулысы |
| 2. | Жүйелер мен жабдықтардың техникалық параметрлерінің, оларды пайдалану жағдайларының «Атом станцияларының ядролық және радиациялық қауіпсіздігі» техникалық регламентінің талаптарына сәйкестігі |  |  | «Атом станцияларының ядролық және радиациялық қауіпсіздігі техникалық регламентін бекіту туралы» Қазақстан Республикасы Үкіметінің 2010 жылғы 1 шілдедегі № 683 қаулысы |
| 3. | Жүйелер мен жабдықтардың техникалық параметрлерінің, оларды пайдалану жағдайларының «Зерттеуші ядролық қондырғыларының ядролық және радиациялық қауіпсіздігі» техникалық регламентінің талаптарына сәйкестігі |  |  | «Ядролық зерттеу қондырғыларының ядролық және радиациялық қауіпсіздігі техникалық регламентін бекіту туралы» Қазақстан Республикасы Үкіметінің 2010 жылғы 1 шілдедегі № 684 қаулысы |
| 4. | Жүйелер мен жабдықтардың техникалық параметрлерінің, оларды пайдалану жағдайларының «Ядролық және радиациялық қауіпсіздік» техникалық регламентінің талаптарына сәйкестігі |  |  | «Ядролық және радиациялық қауіпсіздік» техникалық регламентін бекіту туралы Қазақстан Республикасы Үкіметінің 2010 жылғы 30 шілдедегі № 768 қаулысы |
| 5. | Атом энергиясын пайдаланатын объектілер жұмысшыларының жеке дозаларын есепке алуды қамтамасыз ету |  |  | Қазақстан Республикасы Үкіметінің 2012 жылғы 3 ақпандағы № 202 қаулысымен бекітілген Радиациялық қауіпсіздікті қамтамасыз етуге қойылатын санитариялық-эпидемиологиялық талаптардың 8-тармағының 7-тармақшасы |
| 6. | Радиоактивті қалдықтармен қауіпсіз жұмыс істеуді қамтамасыз ету |  |  | «Атом энергиясын пайдалану туралы» Қазақстан Республикасының 1997 жылғы 14 сәуірдегі Заңының 13-бабы |
| 7. | Ядролық материалдар мен ядролық қондырғыларды физикалық қорғауды қамтамасыз ету |  |  | «Атом энергиясын пайдалану туралы» Қазақстан Республикасының 1997 жылғы 14 сәуірдегі Заңының 14-бабы |
| 8. | Ядролық материалдар мен иондандаушы сәуле шығару көздерін есепке алуды қамтамасыз ету |  |  | «Атом энергиясын пайдалану туралы» Қазақстан Республикасының 1997 жылғы 14 сәуірдегі Заңының 15-бабы |
| 9. | Авариялық әзірлікті қамтамасыз ету |  |  | Қазақстан Республикасы Үкіметінің 2012 жылғы 3 ақпандағы № 202 қаулысымен бекітілген «Радиациялық қауіпсіздікті қамтамасыз етуге қойылатын санитариялық-эпидемиологиялық талаптардың 325-тармағы |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК